Document ID: 32010R0210
Publication Date: 2010-02-25

Content:
32010R0210
L 065/1
SLUŽBENI LIST EUROPSKE UNIJE
PROVEDBENA UREDBA VIJEĆA (EU) br. 210/2010
od 25. veljače 2010.
o izmjeni popisa stečajnih postupaka, postupaka likvidacije i stečajnih upravitelja u prilozima A, B i C Uredbi (EZ) br. 1346/2000 o stečajnom postupku i kodificiranju priloga A, B i C toj Uredbi
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 291. stavak 2.,
uzimajući u obzir Uredbu Vijeća (EZ) br. 1346/2000 od 29. svibnja 2000. o stečajnom postupku (1), a posebno njegov članak 45.,
uzimajući u obzir prijedlog Europske komisije,
budući da:
(1)
Prilozi A, B i C Uredbi (EZ) br. 1346/2000 navode nazive koji se koriste u nacionalnom zakonodavstvu država članica za postupke i stečajne upravitelje na koje se primjenjuje navedena Uredba. Prilog A sadrži stečajne postupke iz članka 2. (a) te Uredbe. Prilog B navodi postupke likvidacije iz članka 2. (c) te Uredbe, a Prilog C navodi stečajne upravitelje iz članka 2. stavka (b) te Uredbe.
(2)
Dana 2. ožujka 2009. Belgija je obavijestila Komisiju sukladno članku 45. Uredbe (EZ) br. 1346/2000 o izmjenama popisa iz priloga A i C toj Uredbi. Ovu je obavijest Belgija naknadno prilagodila kako bi dopunila izmjene popisa iz priloga A i C te dodala izmjenu popisa iz Priloga B.
(3)
Zbog izmjena priloga A, B i C Uredbi (EZ) br. 1346/2000 nakon spomenute obavijesti Belgije i naknadne njene prilagodbe, kodifikacija priloga A, B i C toj Uredbi trebala bi se izvršiti tako da se svim strankama koje su uključene u stečajne postupke a koje obuhvaća ta Uredba, pruži potrebna pravna sigurnost.
(4)
Ujedinjenu Kraljevinu i Irsku obvezuje Uredba (EZ) br. 1346/2000 te, na temelju članka 45. te Uredbe, stoga sudjeluju u donošenju i primjeni ove Uredbe.
(5)
U skladu s člancima 1. i 2. Protokola o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluju u donošenju ove Uredbe, ona je ne obvezuje niti se na nju primjenjuje.
(6)
Priloge A, B i C Uredbi (EZ) br. 1346/2000 bi stoga trebalo izmijeniti i kodificirati,
DONIJELO JE OVU UREDBU:
Članak 1.
Uredba (EZ) br. 1346/2000 mijenja se kako slijedi:
1.
U Prilogu A, nazivi za Belgiju zamjenjuju se sljedećim:
„BELGIË/BELGIQUE
Het faillissement/La faillite
De gerechtelijke reorganisatie door een collectief akkoord/La réorganisation judiciaire par accord collectif
De gerechtelijke reorganisatie door overdracht onder gerechtelijk gezag/La réorganisation judiciaire par transfert sous autorité de justice
De collectieve schuldenregeling/Le règlement collectif de dettes
De vrijwillige vereffening/La liquidation volontaire
De gerechtelijke vereffening/La liquidation judiciaire
De voorlopige ontneming van beheer, bepaald in artikel 8 van de faillissementswet/Le dessaisissement provisoire, visé à l’article 8 de la loi sur les faillites”.
2.
U Prilogu B, nazivi za Belgiju zamjenjuju se sljedećim:
„BELGIË/BELGIQUE
Het faillissement/La faillite
De vrijwillige vereffening/La liquidation volontaire
De gerechtelijke vereffening/La liquidation judiciaire
De gerechtelijke reorganisatie door overdracht onder gerechtelijk gezag/La réorganisation judiciaire par transfert sous autorité de justice”.
3.
U Prilogu C, nazivi za Belgiju zamjenjuju se sljedećim:
„BELGIË/BELGIQUE
De curator/Le curateur
De gedelegeerd rechter/Le juge-délégué
De gerechtsmandataris/Le mandataire de justice
De schuldbemiddelaar/Le médiateur de dettes
De vereffenaar/Le liquidateur
De voorlopige bewindvoerder/L'administrateur provisoire”.
Članak 2.
Prilozi A, B i C Uredbi (EZ) br. 1346/2000 kako je izmijenjena u skladu s člankom 1. ove Uredbe ovime se kodificiraju i zamjenjuju tekstovima iz priloga I., II. i III. ovoj Uredbi.
Članak 3.
Ova Uredba stupa na snagu dvadesetog dana od dana objave u Službenom listu Europske unije.
Članak 4.
Ova se Uredba objavljuje u Službenom listu Europske unije.
Ova je Uredba cijelosti obvezujuća i izravno se primjenjuje u državama članicama u skladu s Ugovorima.
Sastavljeno u Bruxellesu 25. veljače 2010.

EuroVoc Classification:
Level 1 (Primary): 100161
100145
100152
100143
Level 2 (Secondary): 100171
100179
100282
100226
100181
100178
Level 3 (Tertiary): 523
5283
3489
2701
4703
4222
All Tags: 217
2701
3942
5283
571
960